Starosedeoci Ostina strahuju da razvoj grada preti kvalitetu «Čudnog života»
Sačuvajte neobičnost Ostina je postao nezvanični slogan grada. To je delom poziv na podršku lokalne privrede, ali i aluzija na njihov v
Iako se SAD trenutno nalaze u teškoj ekonomskoj situaciji, neki delovi Amerike i dalje cvetaju.» Jedno od takvih mesta je i glavni grad Teksasa, Ostin, u kome se nalaze kompanije visoke tehnologije i gde postoji velika koncentracija umetnika, muzičara i reditelja, a čija popularnost ne opada. Međutim, neki starosedeoci Ostina strahuju da razvoj grada preti kvalitetu njihovog, kako ga nazivaju  života. je postao nezvanični slogan grada. To je delom poziv na podršku lokalne privrede, ali i aluzija na njihov vrcavi način života. Tu parolu je smislio dugogodišnji žitelj Ostina, Red Vozenik, koji je čak napisao i knjigu u kojoj objašnjava na šta tačno misli kad kaže «Ostin je među Teksašanima oduvek imao reputaciju, vrlo zasluženu, da je centar ekscentrika. I bilo je u redu što su stvari malo drugačije u Ostinu nego u ostatku konzervativnog Teksasa. Ali vidim da to polako nestaje sa dolaskom novca, i prisustvom sve većeg broja prodavnica koje pripadaju velikim lancima», kaže Vozenik. On je bio svedok priliva novih ljudi i velikih investicija čak i u centralnom delu grada u kome živi. Potražnja za zemljištem raste zajedno sa cenama novih kuća koje su sagrađene na temeljima starih i porušenih. «Mnogi ljudi su vlasnici svojih kuća i žive ovde još od 1930-ih i ’40-ih. Sada se njihove kuće ruše i oni su primorani da se isele, kako bi se sagradile nove koje koštaju stotine hiljada dolara. To znači da gubimo deo grada koji je bio priuštiv za život», priča Vozenik. I dok stari delovi grada postaju «trendi» i skupi, umetnici koji su ukrasili svoje bašte ekscentričnim dekorom se više ne osećaju dobrodošlim. Ostin je glavni grad savezne države u kome se nalazi i Univerzitet Teksasa, što predstavlja ekonomsku bazu tog grada, međutim Ostin je opstao najviše zbog svoje kreativne atmosfere. Ostin je poznat i kao glavni svetski grad žive muzike, na čijoj se sceni nalaze stotine profesionalnih muzičara. On takođe ima reputaciju grada zabave, gde se komercijalizam i kreativnost razvijaju rame uz rame. Dejvid Porter je potpredsednik Privredne komore Ostina. «Ovo je divan izvor talenata u koji se onda uključuju muzičari i umetnici. Sve se svodi na kreativnost i to je razlog što je Ostin iznedrio toliko bitnih tehnoloških kompanija u poslednjih 20 godina». Porter priznaje da privredni rast može da ugrozi kvalitet života koji privlači ljude u Ostin. Pojačan saobraćaj je pokrenuo gradnju dodatnih puteva. Međutim, Porter kaže da je to realnost koju grad mora da prihvati i da joj se suprotstavi. «Ova oblast će nastaviti da se razvija tako da je bolje da to iskoristite u svoju korist», zaključuje on. Ipak, Red Vozenik i drugi starosedeoci kažu da će nastaviti da se bore za održanje specifičnog karaktera koji krasi ovaj grad. «Ovo nije izgubljena bitka, ovo je bitka», zaključuje Vazenik.